Hånet Hillary Clinton for hosting – fikk selv hosteanfall på direkten
ARTIKKELEN ER OVER TRE ÅR GAMMEL Den tidligere republikanske presidentkandidaten og speaker i Representantenes hus var gjest hos den erkekonservative talkshowverten Sean Hannity på Fox News – blant annet for å diskutere om Hillary Clinton er frisk, eller ikke. Helsen til Demokratenes presidentkandidat har vært hyppig kommentert av både Donald Trump, media og resten av Det republikanske partiet. Les også: Slik vil Trump ruste opp USAs forsvar Clinton har blitt fjerndiagnostisert med alt fra alvorlige problemer i kjertlene, hjerneskade og dysfasi. Sistnevnte merkelapp kom fra Donald Trumps talskvinne Katrina Pierson, skriver Washington Post. Clintons argeste konkurrent fulgte selv opp på Twitter på tirsdagen. Under et radiointervju på tirsdag satte Gingrich spørsmålstegn ved Clintons helse flere ganger, og kalte hosteanfallet hennes «foruroligende». Clinton om Lewinsky-skandalen: «Det var virkelig vanskelig» – Disse hostegreiene, altså, jeg håper hun har det bra. Det er litt foruroligende, fordi hun har tilgang på de beste legene i verden, sa Gingrich, ifølge Buzzfeed. Talkshowvert Sean Hannity bemerket at Clintons hostekule under talen hennes i Cleveland skal ha vart i fire minutter og 20 sekunder, og la til: – Jeg tror vi må sjekke om hun er frisk, sa Hannity. Trump om Putin: – En mye bedre leder enn det vår president har vært Men da Gingrich fortsatte å analysere Clintons hoste, skjedde det som ikke skulle skje. Gingrich begynte selv å hoste og hvese, ifølge Buzzfeed. – Nå høres du ut som Hillary! Kan jeg gi deg litt vann? Heldigvis varte du ikke i fire minutter og 20 sekunder, sa Hannity. Oppgitt Clinton: – Jeg må svare på spørsmål om jeg er i live Gingrich parerte med: – Nei, jeg er i god form. Jeg er i hvert fall i bedre form enn Hillary, sa han, ifølge Huffington Post. Twitter reagerte slik på den ikke altfor subtile ironien:
Under Newt Gingrichs nøye analyse av hosteanfallet til Demokratenes presidentkandidat, skjedde det som ikke skulle skje.